stanford-oval/wikipedia huggingface dataset:
נחום שמריהו ששונקין

| --- | --- |

 לידה:  9 באוקטובר 1889 י"ד בתשרי תר"נ סלאבהראד, בלארוס 
 פטירה:  27 ביולי 1975 (בגיל 85) י"ט באב תשל"ה ירושלים, ישראל 
 מקום קבורה:  בית הקברות היהודי בהר הזיתים 
 מדינה:  האימפריה הרוסית, פלשתינה (א"י) 
 תקופת הפעילות:  ? – 27 ביולי 1975 
 השתייכות:  חסידות חב"ד 
 
הרב נחום שמריהו ששונקין (י"ד בתשרי תר"נ, 9 באוקטובר 1889 - י"ט באב תשל"ה, 27 ביולי 1975) היה רב הקהילה היהודית בבתומי שבגאורגיה. לאחר עלותו לארץ ישראל שימש כרב ומשפיע של חסידי חב"ד בירושלים.
קורות חיים

נולד בפרפויסק בשנת 1889 לאברהם ששונקין. למד בישיבות שונות, ביניהן בקרמנצ'וג, באמצ'יסלב ובקישינב. בהיותו בקישינב התקרב לרב אברהם שניאורסון, חותנו של רבי יוסף יצחק שניאורסון, ובהשפעתו נסע לישיבת תומכי תמימים בלובביץ' ולמד בה בין השנים 1906–1910. בשנת 1919 כיהן לתקופה קצרה כרב בנובוזיבקוב.
בתחילת שנות ה-20 של המאה ה-20 נשלח על ידי הריי"צ כשליח לעיר דרבנט.
בין השנים 1923–1928 שימש כרב בעיר בתומי וייסד סניף של רשת ישיבות תומכי תמימים.
בשנת 1950 עלה לישראל והתיישב בשיכון הרבנים בשכונת רוממה בירושלים, ושימש כרב בבית הכנסת החב"די בשכונת מאה שערים (בעל התניא). בין תלמידיו: הרב עדין אבן ישראל והרב טוביה בלוי.
בשנת 1953 חתם על מכתב הרבנים נגד שירות לאומי לבנות.
נפטר בירושלים בשנת 1975 ונקבר בחלקת חב"ד בהר הזיתים.
חיבוריו

לקוטי דברים (נדפס בתשי"ד)
זכרונותי (נדפס בארבע הוצאות: תש"מ, תשמ"ח, תשע"ב, תשע"ג)
תולדות הבעש"ט: ליקוט פנינים יקרים (נדפס בתש"כ)
הערות שוליים

↑  "בית כנסת חב"ד במאה־שערים", בטאון חב"ד, 40 (ניסן תשל"ג), עמ' 46.
↑  מכתבי הרבנים נגד גיוס הבנות לשירות לאומי - ירושלים, תשי"ג, באתר kedem
| --- | --- |
בקרת זהויות :  NLI: 987007502545505171  GND: 1192041631  ISNI: 0000 0000 3095 4818  LCCN: n88291684  VIAF: 33568460   WorldCat (עם VIAF): 33568460
נועם סוקר

| --- | --- |

נועם סוקר, 2009
 לידה:  2 בספטמבר 1958 (בן 66) ישראל 
 ענף מדעי:  אסטרופיזיקה
 מקום מגורים:  ישראל
 מקום לימודים:  הטכניון – מכון טכנולוגי לישראל (1982)  הטכניון – מכון טכנולוגי לישראל (1986)  הטכניון – מכון טכנולוגי לישראל 
 מוסדות:  אוניברסיטת וירג'יניה (ספטמבר 1986–אוגוסט 1989)  מצפה הכוכבים האסטרופיזי של הסמית'סוניאן (ספטמבר 1989–ספטמבר 1992)  הטכניון – מכון טכנולוגי לישראל 
 תרומות עיקריות
 חקר כוכבים כפולים, ערפיליות פלנטריות וסופרנובות
 
נועם סוקר (נולד ב-2 בספטמבר 1958) הוא אסטרופיזיקאי ישראלי. כיהן כדקאן הפקולטה לפיזיקה בטכניון בין השנים 2009–2015.
ביוגרפיה וקריירה

נועם סוקר נולד בישראל ב-2 בספטמבר 1958. גדל בקיבוץ יסעור. בשנים 1971 עד 1977 למד במוסד חינוכי נעמן. במקביל ללימודיו בתיכון החל את לימודיו האקדמיים ב-1975 במכללת אורנים במחלקה למתמטיקה ופיזיקה, וסיים את התואר הראשון שלו בטכניון ב-1982 (עם הפסקה של שלוש שנים בין שני המוסדות במהלכה שירת בחיל הים). השלים את תואר הדוקטור ב-1986 בטכניון, בהנחיית מריו ליביו. עבודת הדוקטורט שלו עסקה בספיחה של רוח (ספיחת בונדי-הויל-ליטלטון) מתווך אי הומוגני. לצורך כך השתמש בסימולציות "חלקיק בתא" שהיו חדשניות בזמנו.
ב-1986 עשה פוסט-דוקטורט בארצות הברית ועד 1989 היה חבר במחלקה האסטרונומית באוניברסיטת וירג'יניה בשרלוטסוויל, שם עבד, בין היתר, עם סטיבן בלבוס על תאוריה של אי יציבות תרמית של גז, תופעה בעלת חשיבות רבה בגזים מיוננים באסטרופיזיקה. בין השנים (1989–1992) השתלם במרכז הרווארד-סמיתסוניאן לאסטרופיזיקה (אנ') באוניברסיטת הרווארד בקיימברידג', מסצ'וסטס, שם עסק, בין היתר, בפיתוח תאוריה המסבירה את זרמי הקירור בצבירי גלקסיות. כמו כן, החל לעסוק באינטראקציה בין ערפיליות פלנטריות לתווך הבין כוכבי.
ב-1992 שב לישראל והחל ללמד במכללת אורנים במחלקה להוראת מדעים כמרצה בכיר, לאחר שזכה במלגת אלון. ב-1994 הועלה לדרגת פרופסור חבר וב-1998 לפרופסור מן המניין. בין השנים 1994–1998 כיהן כראש התוכנית למתמטיקה-פיזיקה באורנים. ב-2003 עבר לשמש כפרופסור מן המניין בפקולטה לפיזיקה בטכניון. בין השנים 2005–2009 היה אחראי ללימודי ההסמכה בפקולטה. ב-2009 התמנה לדקאן הפקולטה. ב-2015 סיים תפקיד זה. פרופסור אסא אוירבך התמנה במקומו.
אחד הקווים המקשרים בין עבודותיו של סוקר בתחומים השונים באסטרופיזיקה (ראה רשימה) הוא שימור תנע זוויתי. בין הישגיו המדעיים ניתן למנות את השינוי בתפיסה המדעית הרווחת של יצירת ערפיליות פלנטריות בעלות סימטריה צירית. במשך שנים מספר טען סוקר כי יצירתן של ערפיליות כאלה מקורן במערכת כוכבים זוגית ובספיחת חומר בדיסקה על הכוכב הזוגי, היוצרת סילונים המעצבים את הערפילית. המודל שהציע נתקל בהתחלה בהתנגדות הקהילה המדעית אך בהמשך השתנו היוצרות וכיום הוא המודל המקובל בתחום.
אותו חוט שני שזור גם בעבודתו על מודל ההתפרצות של אטא קרינה ב-1856-1838. המודל מציע כי במהלך ההתפרצות של הכוכב הכבד, בן זוגו הקל ממנו ספח מסה בדיסקה, וסילונים מהדיסקה, או זרימה מרוכזת בקטבים, גרמו להיוצרות ערפילית ההומונקולוס הדו-קוטבית.
בשנים האחרונות החל לעסוק בהתפרצויות בעלות עוצמה בינונית - בין נובה לסופרנובה. היה שותף בפיתוח מודל להסביר את ההתפרצות של האובייקט V838 Mon כהתמזגות של שני כוכבי סדרה ראשית המובילה להתפרצות. סוקר פיתח מודל המקשר בין מאורעות דוגמת V838 Mon לבין התפרצויות של ענקים כחולים משתנים (המכונות SN Impostors) ואובייקטים נוספים.
חייו האישיים

נשוי לאורית, מורה לספרות ומחנכת, ואב לשלושה. מתגורר ביישוב הקהילתי שמשית. סוקר הוא שחמטאי בדרגת מועמד לאמן וחובב מושבע של היסטוריית ארץ ישראל והעם היהודי.
תחומי מחקרו

גז חם בצבירי גלקסיות
מותם של כוכבים מאסיביים
מותם של כוכבים דמויי שמש
(Intermediate – Luminosity Optical Transients (ILOTs
אטא קארינה
מעטפת משותפת של כוכבים כפולים (Common envelope)
קשר בין חורים שחורים לגלקסיות
ערפיליות פלנטריות
הערות שוליים

↑  http://adsabs.harvard.edu/abs/1986MNRAS.222..235L
↑  http://adsabs.harvard.edu/abs/1989ApJ...341..611B
↑  Http://adsabs.harvard.edu/abs/2001MNRAS.325..584S
↑  http://adsabs.harvard.edu/abs/2006MNRAS.373..733S
↑  http://adsabs.harvard.edu/abs/2010arXiv1011.1222K
↑  דף באתר הפקולטה לפיזיקה
| --- | --- |
בקרת זהויות :  NLI: 987007462288205171  BIBSYS: 97009136  BnF: cb13474896r (data)  CiNii: DA08991135  GND: 106007821X  ISNI: 0000 0000 3182 621X  LCCN: n94093563  ORCID: 0000-0003-0375-8987  RERO: 02-A003846924  VIAF: 256380855   WorldCat (עם VIAF): 256380855 
נועם סוקר, במהלך ניסוי הדגמה. 2015
נמל התעופה הבין-לאומי טניאנטה לואיס קנדלריה

נמל התעופה הבין-לאומי טניאנטה לואיס קנדלריה (בספרדית: Aeropuerto Internacional Teniente Luis Candelaria), המוכר גם כנמל התעופה של בארילוצ'ה, הוא נמל התעופה העיקרי של העיר בארילוצ'ה שבפרובינציית ריו נגרו בארגנטינה. הוא ממוקם כ-13 ק"מ ממזרח לעיר, ליד אגם נאוול ואפי, סמוך לגבול ארגנטינה - צ'ילה.
חזית הכניסה לטרמינל
בשנת 2007 עברו בנמל התעופה 724,010 נוסעים, ובכך הוא מהווה נמל התעופה הרביעי בארגנטינה מבחינת עומס תנועת נוסעים.
נמל התעופה נקרא על שם הלוטננט לואיס קנדלריה ששירת בצבא ארגנטינה, וב-13 באפריל 1918 היה האדם הראשון שחצה את הרי האנדים דרך האוויר.
מנמל התעופה יוצאות טיסות ל-13 יעדים בארגנטינה ולשמונה יעדים במדינות השכנות: ברזיל, צ'ילה ואורוגוואי. רוב הטיסות הבינלאומיות מתבצעות בעיקר בחורף, בשל אתרי הסקי הנמצאים בעיר שמושכים את התיירים.
לוטננט לואיס קנדלריה, שעל שמו נקרא נמל התעופה
נחל חובב

| --- | --- |
אין תמונה חופשית
 מידע כללי
 אורך:  כ־4.5 ק"מ
 גובה מוצא הנהר:  כ־330 מטרים
 שפך:  נחל סכר 
 מדינות באגן הניקוז:  ישראל 
  (למפת צפון הנגב מוגדלת) נחל חובב(למפת צפון הנגב רגילה) נחל חובב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חובב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חובב
 
נחל חובב הוא נחל אכזב הממוקם בנגב. אורכו כ־4.5 קילומטרים.
תוואי הנחל

מוצא הנחל ממוקם בגובה של כ־330 מטרים מעל פני הים בסמיכת לכניסה למועצה המקומית התעשייתית נאות חובב מכביש 40. הוא זורם מערבה דרך אזור התעשייה, ובגובה של כ־260 מטרים מעל פני הים, מזרחית לבריכות חמצון ומערבית לנאות חובב, נשפך הנחל לנחל סכר.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נייקי מאג

נעלי נייקי מאג
נייקי מאג (באנגלית: Nike Mag) הם דגם נעליים במהדורה מוגבלת שנוצרו בשנת 2011 על ידי חברת נייקי. דגם הנעליים זה הוא העתק של אלו שנעל מרטי מק'פליי, גיבור סרט הקולנוע "בחזרה לעתיד 2".
סקירה כללית

"בחזרה לעתיד", הסרט הראשון בטרילוגית הסרטים המפורסמת, היה הצלחה קופתית. בשנת 1989, מעצב חברת נייקי טינקר הטפילד התבקש ליצור נעל עבור הפרק השני של הסדרה, שחלקו מתרחש בשנת 2015. לנעליים היו תכונות מיוחדות, כגון פנלים מאירים ושרוכים הקושרים את עצמם.
כ-15 שנה מאוחר יותר, עצומה מקוונת שדרשה את חזרתן של הנעליים משכה את תשומת הלב של טינקר הטפילד. בעזרתה של מפתחת הנעליים טיפאני בירס, הם התחילו לבנות זוג נעליי נייקי מאג. הם עבדו על הנעליים במשך כ-6 שנים, במהלכן נאלצו להתחיל מחדש את עבודתם שלוש פעמים. אחרי אלפי שעות עבודה, היו סוף סוף ברשותם זוג נעליים שהם העתק מדויק של זוג נעליי הנייקי מאג משנת 1989 אותן נעל מרטי מקפליי. הנעליים כוללות אלקטרולומינסנציה על צידן החיצוני של הסוליות, חומרי גלם של טכנולוגיית חלל, וסוללה פנימית נטענת המחזיקה למשך כ-3,000 שעות. היה זה זוג הנעליים הנטענות מחדש הראשון של חברת נייקי. "שרוכי כוח", מאפיין בולט של הנעל בסרט, אינן קיימות בנעליים אלו. חברת נייקי הצהירה באופן רשמי כי נעליי נייקי מאג לא נועדו לנעילה במהלך ביצוע פעילות כלשהי, וכי יש לנעול אותן למטרות בידור או פנאי.
כמות מוגבלת של 1,500 זוגות היו במכירה פומבית ב-eBay ב-8 בספטמבר 2011, כאשר הרווחים יועדו לתרומה לקרן מחקר של מחלת פרקינסון על שם מייקל ג'יי פוקס (כוכב סדרת סרטי "בחזרה לעתיד", הלוקה במחלה זו). הנעליים נמכרו במכירות מקוונות בטווח מחירים של בין 2,300 דולר ועד ל-9,959 דולר.‏‏ עשרה זוגות נוספים, ארוזים בקופסאות תצוגה מפוארות, נמכרו באופן בלעדי על ידי נייקי בשידור חי במכירות פומביות ברחבי העולם, כך שבסך הכול נמכרו 1,510 זוגות של נעליים מדגם זה.
סכום של 4.7 מיליון דולר גויס מהמכירות הפומביות באינטרנט. סרגיי ברין, ממייסדי גוגל, יחד עם אשתו אן ווג'יסקי, הצהירו כי על כל דולר שיגויס מהמכירות הפומביות עד לסוף שנת 2011 - הם יתרמו דולר נוסף בעצמם, עד לסכום של 5 מיליון דולר.‏ בכך, ההכנסה הכוללת מהמכירות פומביות באינטרנט הגיעה לסכום כולל של 9.4 מיליון דולר.
גרסה חדשה של הנעליים, הכוללת שרוכים הקושרים את עצמם, נמצאת בפיתוח, וחברת נייקי הביעה אופטימיות בנוגע לסיכויים כי אלו יופצו במהלך שנת 2015 (השנה בה ביקרו גיבורי הסרט "בחזרה לעתיד 2")‏ מה שלא התרחש בסופו של דבר.
ראו גם

הוברבורד
הערות שוליים

↑  Kile III, George (2011-09-08). "Nike Mag officially unveiled". Nice Kicks.
↑  "The Nike MAG". NIKE, INC. אורכב מ-המקור ב-2011-10-12. נבדק ב-14 באוקטובר 2011. {{cite web}}:  (עזרה)
↑  Skidmore, Sarah (8 בספטמבר 2011). "'Back To The Future' Shoes To Be Released By Nike". Huff Post Los Angeles. TheHuffingtonPost.com, Inc. נבדק ב-14 באוקטובר 2011. {{cite news}}:  (עזרה)
↑  Ian Stonebrook. "Nike MAG Auction 2011 Final Numbers". Nice Kicks.
↑  Alex Synamatix (19 בספטמבר 2011). "Recap: 2011 Nike MAG London auction". The Daily Street. {{cite web}}:  (עזרה)
↑  "Nike Mag 2011 Live Auction @ Niketown, NY". Sneaker News.
↑  Matt Halfhill. "Nike MAG Unboxing". Nice Kicks.
1 2  "Nike News - 2011 Nike Mag auction raises $4.7 million". NIKE, Inc.
↑  "'Back to the Future' Nike MAG to hit EBay, fight Parkinson's disease [Video]". Los Angeles Times. 8 בספטמבר 2011. {{cite news}}:  (עזרה)
↑  Robert Sorokanich. "Nike Designer Says Marty McFly's Power Laces Are Coming Next Year". Gizmodo. Gawker Media.
נמל התעופה הבין-לאומי טן סון נהאט

נמל התעופה הבינלאומי טן סון נהאט (בוייטנאמית: Sân bay quốc tế Tân Sơn Nhất) הוא נמל תעופה השוכן בצפונה של העיר הו צ'י מין סיטי בדרום וייטנאם, והוא נמל התעופה הבינלאומי הגדול במדינה. לנמל קיבולת של 15 עד 17 מיליון נוסעים בשנה, ובשנת 2008 עברו דרכו כ-13 מיליון איש (לעומת 11 מיליון בשנת 2007). בנוסף עוברת דרך הנמל רוב תנועת הנוסעים הבינלאומית אל המדינה וממנה. נמל התעופה הוא אחד משני בסיסי הפעולה המרכזיים של חברת התעופה וייטנאם איירליינס, ובסיס הפעולה המרכזי של חברת התעופה הזולה ג'טסטאר פסיפיק איירליינס (Jetstar Pacific Airlines).
מראה מן האוויר של הטרמינל הבינלאומי
ראשיתו של נמל התעופה בתחילת שנות ה-30, כאשר הממשלה הקולוניאלית הצרפתית הקימה במקום שדה תעופה קטן עם מסלול טיסה בלתי סלול, אשר נקרא על שמו של הכפר הסמוך - טן סון נהאט. בסיוע אמריקאי סללה ממשלת דרום וייטנאם מסלול באורך של 7,200 רגל (2,190 מטר) בשנת 1956, והמקום הפך לשדה התעופה העיקרי במדינה. בעת מלחמת וייטנאם פעל במקום בסיס חיל האוויר טן סון נהאט (Tan Son Nhut Air Base) ששימש את חיל האוויר האמריקאי ואת חיל האוויר המקומי. עם השנים התרחבה העיר הו צ'י מין סיטי, והנמל נמצא כיום בליבו של אזור בנוי.
בנמל התעופה שני מסלולי טיסה מקבילים (07/25) עשויים מבטון ושני טרמינלים. הטרמינל הבינלאומי החדש נבנה על ידי ארבע חברות יפניות ונחנך בשנת 2007, והטרמינל הקודם משרת כיום את טיסות הפנים. לנמל נוספה תוכנית הרחבה אשר אמורה להביאו לקיבולת של 23.5 מיליון נוסעים בשנה בשנת 2015.
בסמוך לעיר מוקם נמל התעופה הבינלאומי לונג טאן המיועד להתחיל לפעול בשנת 2020 וכל התנועה הבינלאומית תועבר אליו. לאחר השלמתו יטפל נמל התעופה טן סון נהאט רק בתנועת הפנים.
ניקיטה הצבוע

"ניקיטה הצבוע, ויכוח על האמונה". ציור מאת וסילי פרוב, 1881, המתאר את הוויכוח מ-5 ביולי 1682. ניקיטה עומד באמצע, דורך על סידור תפילות.
ניקיטָה דוֹבְּרינין שכונה הצָבוּעַ (ברוסית מודרנית: Никита Константинович Добрынин,‏ "Пустосвят";‏ ? – 11 ביולי 1682) היה כומר רוסי, מראשי המתנגדים לרפורמה במהלך הפילוג הכנסייתי במאה ה-17. גונה ככופר ב-1666, והוצא להורג לאחר שהשתתף במרד 1682.
לקריאה נוספת

Georg Bernhard Michels,‏ At War with the Church: Religious Dissent in Seventeenth-century Russia.‏ הוצאת אוניברסיטת סטנפורד, 1999.
André Berelowitch‏, Theological Dispute and Integration in mid-XVIIth century Muscovy: the Argument about Pseudo-Dionysius the Areopagite and Negative Theology. בתוך: Religion und Integration im Moskauer Russland. הוצאת הרסוביץ, 2010. עמ' 387–412.
נחל חיון

| --- | --- |

נחל חיון
 מידע כללי
 אורך:  68 קילומטרים
 יובלים:  נחל צניפים, נחל רעואל, נחל שחרות, נחל יתרו, נחל איה, נחל כסוי, נחל גירזי, נחל עשרון, נחל בקעתיים, נחל עובדה, נחל מלחן, נחל הגדרה, נחל זוגן, נחל צאלה, נחל קצב 
 שפך:  נחל הערבה 
 מדינות באגן הניקוז:  ישראל 
  (למפת דרום הנגב מוגדלת) נחל חיון(למפת דרום הנגב רגילה) נחל חיון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חיון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חיון
 
טייסת הפלמ"ח במלחמת השחרור טסה מעל שפך נחל חיון
נחל חיון הוא נחל אכזב המתחיל מבקעות הנגב הדרומי, וממשיך דרך המישורים של הנגב הדרומי עד שנשפך אל נחל הערבה. אורכו כ-68 ק"מ ואגן הניקוז שלו הוא מהגדולים בנחלי הנגב.
שמו של הנחל בערבית, ואדי אל-חיאני (בעברית: נחל הנחשים) מתייחס רק לחלקו העליון, בעוד חלקו התחתון של נחל חיון נקרא בערבית ואדי אחניק. נראה שהשם העברי חיון הושפע מהצליל של השם הערבי ונקבע כשמם של שני חלקי הנחל.
ראשיתו של נחל חיון במפגש הנחלים היורדים מרכס הר בשמת ומצוקי תמנע ומתלכדים בדרום לכיוון בקעת עובדה: נחל בטמים (ואדי אם בוטמה), נחל מלחן, נחל שרביט ונחל בקעתיים. מן הבקעה מתחלחל נחל חיון לכיוון צפון בעמק בעל חתך ערבה, שבאמצעותו הוא חוצה את מישור חיון. נחל חיון מתלכד עם נחל הערבה בצפון ערבת יפרוק. כ-17 ק"מ מצפון לבקעת עבדה נחל צניפים נשפך אל נחל חיון, שם פונה הנחל לצפון-מזרח.
לאורך הנחל מצויה צמחייה רבה יחסית לסביבתו המדברית ומשמשת מזון לבעל חיים באזור הנחל. בקרבת ערוץ הנחל נמצא אתר בורות גרזי.
הערות שוליים

↑  חיון, נחל, באתר מפה (ארכיון)
1 2  מדריך ישראל החדש - הר הנגב והערבה, משרד הבטחון ההוצאה לאור, כתר הוצאה לאור, 2001
| --- | --- |
בקרת זהויות :  NLI: 987007475795805171  VIAF: 316601990   WorldCat (עם VIAF): 316601990
ניקיטה בליך

ניקיטה בליך, 2013
ניקיטה יורייביץ' בֶּלִיך (נכתב גם ביליך; רוסית: Никита Юрьевич Белых‏; נולד ב־13 ביוני 1975) הוא פוליטיקאי רוסי, לשעבר ראש מפלגת ברית כוחות הימין (Союз правых сил) ומושל מחוז קירוב בשנים 2009 - 2016.
ביוגרפיה

בליך נולד בעיר פרם ב־1975. אביו מהנדס בתחום התעופה ואימו מרצה לכימיה באוניברסיטה.
סיים לימודי כלכלה באוניברסיטה הממלכתית של פרם ב־1996. כבר בזמן הלימודים החל לעבוד כעיתונאי כלכלי בטלוויזיה המקומית של פרם וכן הקים מספר עסקים בתחום ייעוץ בנושא הפרטה וואוצ'רים (ראה כלכלת רוסיה), שם, לטענתו, עשה את הרווחים הראשונים. החל גם לימודי משפטים באותה אוניברסיטה, אך לא סיים אותם ובשנת 1998 התרכז סופית בעסקים, והתמנה לסגן־נשיא של חברת ההשקעות "קבוצת הפיננסים והתעשייה של פרם".
בשנת 1998 הצטרף גם לפעילות פוליטית במסגרת מפלגת "כח חדש" (Новая сила) של סרגיי קיריינקו, ששימש כראש ממשלת רוסיה, אך פרש בעקבות המשבר הכלכלי של 1998. ב־1999 המפלגה התאחדה עם מספר מפלגות קטנות ל"ברית כוחות הימין", שהצליחה להיכנס אל הדומה השלישית. היא זכתה לתמיכתו של בוריס ילצין, אך כשזה פרש ובמקומו נבחר ולדימיר פוטין תמיכת הנשיא עברה למפלגות אחרות וברית כוחות הימין הייתה לאחת ממפלגות האופוזיציה העיקריות. ב־2001 בליך נבחר מטעם המפלגה למועצה המחוקקת של מחוז פרם. ב־2003 התמודד בבחירות הכלליות, אך המפלגה לא עברה את אחוז החסימה עקב פיצול בהנהגתה ובליך המשיך לשמש בתפקידים ציבוריים בתחום הכלכלה והמיסוי במחוז פרם. ב־2004 התמנה לסגן מושל המחוז.
במאי 2005 נבחר ליושב־ראש ברית כוחות הימין ופרש מתפקידיו הציבוריים, כדי להכין את המפלגה לבחירות לדומה החמישית שנערכו בשנת 2007. גם בבחירות האלה המפלגה לא עברה את אחוז החסימה. בעקבות התבוסה בליך התפטר מהנהגת המפלגה, אך חברי המפלגה הצביעו בעד הישארותו והוא נענה לקריאתם ושב לתפקיד.
בליך אמר שיש לו כוונות להתמודד על תפקיד נשיא רוסיה, אך הוא לא יכל להשתתף בבחירות לנשיאות ב־2008 עקב גילו צעיר (מועמד לנשיאות צריך להיות בן 35 לפחות). בהתאם לזאת המפלגה הודיעה כי לא תציג מועמד מטעמה בבחירות אלה ותתמוך במועמד שלדעתה מייצג את העמדות הדמוקרטיות ביותר.
ב־2009 מונה על ידי הנשיא דמיטרי מדבדב למושל מחוז קירוב. ביוני 2016 נעצר על ידי המשטרה הרוסית באשמת נטילת שוחד והודח מתפקיד המושל.
הערות שוליים

↑  Никита Белых остался во главе СПС (ברוסית)
↑  Кандидаты от СПС не будут участвовать в президентских выборах 2008 года, Lenta.ru (רוסית)
| --- | --- |
בקרת זהויות :  NLI: 987007327232705171  GND: 142895504  ISNI: 0000 0000 4973 2190  LCCN: nr2007000696  LNB: 000211419  NKC: js2009524982  NTA: 337782482  SUDOC: 160303125  VIAF: 61511126   WorldCat (עם VIAF): 61511126 
בפגישה עם הנשיא מדבדב
נחוניא חופר שיחין

נחוניא חופר שיחין היה אחד מחמישה עשר הממונים שהיו בבית המקדש, שהיה אחראי על חפירת בורות המים לעולי הרגלים בבית המקדש ובעיר ירושלים בשלהי תקופת בית שני.
התפקיד

המשנה במסכת שקלים מתארת את חמישה עשר בעלי התפקידים החשובים בבית המקדש, ונחוניא נכלל ברשימה, בתפקיד חופר שיחין:
אלו הן הממונין שהיו במקדש: יוחנן בן פינחס, על החותמות; אחיה, על הנסכים; מתתיה בן שמואל, על הפייסות; פתחיה, על הקינין, פתחיה זה מרדכי, למה נקרא שמו פתחיה? שהיה פותח בדברים ודורשן ויודע שבעים לשון; בן אחיה, על חולי מעיים; נחוניא, חופר שיחין; גביני, כרוז; בן גבר, על נעילת שערים; בן בבי, על הפקיע; בן ארזה, על הצלצל (כלי נגינה); הוגרס בן לוי, על השיר; בית גרמו, על מעשה לחם הפנים; בית אבטינס, על מעשה הקטורת; אלעזר, על הפרוכת; ופנחס, על המלבוש.
התוספתא מספרת שנחוניא היה חופר שיחין ומוסרם לרבים.
התלמוד הירושלמי במסכת שקלים מתאר את מומחיותו של נחניא: ”נחוניא חופר שיחין:  שהיה חופר שיחין ומערות והוה ידע האי דין כיף מקורר מיא והאי דין כיף אית ביה שרברובי ועד היכין שרברובותיה מטייה.” - נחוניא היה מומחה לדעת מאיזה סלע יוצא מקור מים חיים. ואיזה סלע יבש ממים, וכמה אורכו וגדלו של הסלע ויובשו כדי לדעת איפה ועד איזה עומק צריכים לחפור.
הנס של בתו ומות בנו

במסכת יבמות בתלמוד בבלי מסופר על נס שקרה לבתו של נחוניא חופר שיחין, שנפלה לבור גדול, והלכו לבקש רחמים מרבי חנינא בן דוסא שיתפלל להצלתה. לאחר שלוש תפילות רבי חנינא בישר להם שהיא הצליחה לעלות מהבור. רבי חנינא הסביר את ביטחונו בהצלתה בכך שלא ייתכן שייפגע צאצא של עושה חסד בדבר החסד בו עסק אביו (על כך הוקשה, שהרי בנו של רבי חנינא מת מצמא, ומוסבר שהקב"ה מדקדק עם צדיקים כחוט השערה ומובא הפסוק ”אֵ֣ל נַ֭עֲרָץ בְּסוֹד-קְדֹשִׁ֣ים רַבָּ֑ה וְ֝נוֹרָ֗א עַל-כָּל-סְבִיבָֽיו” (ספר תהילים, פרק פ"ט, פסוק ח')).
לשון הגמרא:
מעשה בבתו של נחוניא חופר שיחין שנפלה לבור הגדול, ובאו והודיעו לרבי חנינא בן דוסא, שעה ראשונה - אמר להם: שלום, שנייה - אמר להם: שלום, שלישית - אמר להם: עלתה. אמר לה: בתי, מי העלך? אמרה לו: זכר של רחלים נזדמן לי וזקן מנהיגו. אמרו לו: נביא אתה? אמר להם: לא נביא אנכי ולא בן נביא אנכי, אלא דבר שהצדיק מתעסק בו, יכשל בו זרעו? אמר רבי אבא: אף על פי כן מת בנו בצמא, שנאמר: וסביביו נשערה מאד, מלמד, שהקדוש ברוך הוא מדקדק עם סביביו כחוט השערה. ר' חנינא אמר, מהכא: אל נערץ בסוד קדושים רבה ונורא על כל סביביו.
אזכורים נוספים

התלמוד הבבלי מוסר בשם רבי יהודה עדות שהעיד בפניו נחוניא חופר שיחין בהלכות סוטה. עדות שהתקבלה באופן חלקי ידי חכמים.
הערות שוליים

↑  תוספתא, בבא קמא פרק ו' הלכה ה'
↑  תלמוד ירושלמי, מסכת שקלים,  פרק ה', הלכה א'
↑  על פי פירוש פני משה על הירושלמי.
↑  מות בנו של נחוניא חופר שיחין וכלל זה והפסוק כהסברים מובאים גם בתלמוד בבלי, מסכת בבא קמא, דף נ', עמוד א' ובתלמוד ירושלמי, מסכת שקלים,  פרק ה', הלכה א'
↑  תלמוד בבלי, מסכת סוטה, דף י"ח, עמוד ב'
| --- | --- |
בקרת זהויות :  NLI: 987007581149405171
נמל התעופה הבין-לאומי יאשי

נמל התעופה הבינלאומי יאשי (באנגלית: Iași International Airport, ברומנית: Aeroportul Internațional Iași) הוא נמל תעופה בינלאומי, הממוקם כ-8 ק"מ מזרחית למרכז העיר יאשי ברומניה.
נמל התעופה הוא הרביעי בגודלו מבחינת נפח התנועה האווירית ברומניה, וכן הוא אחד הנמלים הוותיקים ברומניה.
הנמל משמש כבסיסם של בלו אייר, טארום, וויז אייר.
בנמל קיימים 3 טרמינלים, כאשר טרמינל 1 הישן וטרמינל 3 החדש משמשים לטיסות בינלאומיות, בעוד טרמינל 2 משתמש לטיסות פנים.
את הנמל משמש מסלול המראה ונחיתה יחיד.
טיסות לישראל וממנה

חברות התעופה טארום וויז אייר מפעילות בין 2–3 טיסות שבועיות מהנמל לתל אביב.
נאמני מרכז שניידר

| --- | --- |
סמליל נאמני מרכז שניידרסמליל נאמני מרכז שניידר
 תחום:  מוסד ללא כוונת רווח
 מדינה:  ישראלישראל
 משרד ראשי:  מרכז שניידר לרפואת ילדים בישראל
 מטה הארגון:  מרכז שניידר לרפואת ילדים בישראל 
 סינוף בינלאומי:  בריטניהאנגליה אוסטרליהאוסטרליה
 יושב ראש:  איילת שקד
 מנכ"ל:  אפרת בר-נתן
 תקופת הפעילות:  1992–הווה (כ־32 שנים)
 http://www.fos.org.il
 
נאמני מרכז שניידר היא עמותת הידידים של מרכז שניידר לרפואת ילדים בישראל.
היסטוריה

בשנת 1992 החלה לפעול עמותת ידידים שיזם פרופ׳ חיים דורון עוד לפני הקמת מרכז שניידר לרפואת ילדים בישראל.
הנשיאה הראשונה של העמותה הייתה אורה הרצוג, רעייתו של חיים הרצוג שכיהן באותו הזמן כנשיא מדינת ישראל.
בראשית דרכה, נקראה העמותה "המועצה הציבורית למען המרכז הרפואי לילדים בישראל". בהמשך, שינתה את שמה ונקראה "המועצה הציבורית למען מרכז שניידר לרפואת ילדים בישראל", ובשנת 2004 שינתה שוב את שמה לשם הנוכחי, "נאמני מרכז שניידר".
פעילות העמותה

העמותה מסייעת במימון פרויקטים של בנייה, רכישת ציוד רפואי, מענקי מחקר ופרויקטים מיוחדים נוספים, שנועדו לשמור את בית החולים בקדמת הרפואה, מבחינה קלינית, מחקרית וטכנולוגית.
בנוסף, העמותה מסייעת לילדים חולים ומשפחותיהם, מממנת תרופות שאינן בסל התרופות, טיפולי שיניים לילדים מושתלים, תמיכה במשפחות בעת אשפוזים ממושכים ועוד.
תוכניות העבודה השנתיות של העמותה ומדיניות ייעוד התרומות מבוססות של תוכניות העבודה השנתיות של בית החולים ומתואמות עם הנהלת המוסד.
בעמותה חברים אנשי עסקים, אנשי ציבור וחברה כגון ישראל מקוב ומוטי זוננפלד; כולם מתנדבים וחלקם מלווים את פעילות העמותה מיום הקמתה.
פעילות העמותה > אירועי התרמה

אירוע ההתרמה השנתי הוא גולת הכותרת של פעילות העמותה. זהו אירוע חברתי מרכזי שנערך מדי שנה במעמד פילנתרופים וסלבריטאים.
לקריאה נוספת

איתי בחור, הילדים של שניידר, אוגוסט 2016, איתי בכור הוצאה לאור
הערות שוליים

↑  איתי בחור, הילדים של שניידר, אוגוסט 2016, איתי בכור הוצאה לאור
↑  אודות באתר נאמני מרכז שניידר
↑  יעל ולצר, ביה"ח שקיבל תרומה של מיליון וחצי שקל, באתר ynet, 15 בנובמבר 2017
↑  הוועד המנהל באתר נאמני מרכז שניידר
↑  שירי דובר, ‏נאמני מרכז שניידר מגייסים 1.5 מיליון שקל ומחזקים את מערך ההשתלות, באתר גלובס, 18 בנובמבר 2018
↑  מיכל גלנטי, ‏תרומה מצילת חיים: בתי החולים פונים לאלפיון העליון, באתר מעריב אונליין, 21 בדצמבר 2015
↑  מיכל גלנטי, ‏החגיגה הגדולה של טדי שגיא, באתר מעריב אונליין, 18 בנובמבר 2018
↑  מיכל גלנטי, ‏החיים החדשים של ילדי שניידר, באתר מעריב אונליין, 14 בנובמבר 2017
↑  רונית מטיאס‏, מה עושות מכוניות היוקרה בקניון TLV?, באתר וואלה, 15 בנובמבר 2017
משפט קולצ'ין

באלגברה, משפט קולצ'ין קובע כי ניתן לשלש סימולטנית מונואיד של מטריצות אוניפוטנטיות (מעל שדה סגור אלגברית). את המשפט ניסח והוכיח אליס קולצ'ין, שעסק רבות באלגברה דיפרנציאלית ובחבורות אלגבריות ליניאריות.
הקדמה וניסוח

מטריצה  A\in M_{n}(F) תקרא אוניפוטנטית אם  A-I היא מטריצה נילפוטנטית. מונואיד של מטריצות נקרא אוניפטנטי אם כל איבר אוניפטנטיים.
משפט קולצ'ין קובע כי אם  S\subseteq M_{n}(F) מונואיד (ואפילו חבורה למחצה) אוניפטנטי של מטריצות מעל שדה סגור אלגברית, אז ניתן לשלש סימולטנית את כל איברי המונואיד. כלומר, קיים בסיס אחד לפיו כל איברי המונואיד הם בצורה משולשית (עליונה).
זהו הניסוח הראשוני של המשפט. למעשה, ניתן לוותר על הדרישה שהשדה יהיה סגור אלגברית, כלומר בעזרת מעבר אל הסגור האלגברי הטענה נכונה לכל שדה.